turjo4nis/wikipedia-bn-dump-20250701 huggingface dataset:
স্নেহময় দত্ত

ড.স্নেহময় দত্ত (২০  অক্টোবর  ১৮৯৪ ― ১৬ মে ১৯৫৫) ছিলেন খ্যাতনামা বাঙালি পদার্থবিদ।

জন্ম ও শিক্ষা জীবন 

স্নেহময় দত্তের জন্ম ১৮৯৪ খ্রিস্টাব্দের ২০শে অক্টোবর অবিভক্ত বাংলার অধুনা বাংলাদেশের ঢাকার সাভারে। পিতা রাখালদাস দত্ত ছিলেন স্কুলশিক্ষক। মাতা ছিলেন ধর্মপ্রাণ ও দক্ষ গৃহিণী। কিন্তু তার বাল্যকালেই মাতা প্রয়াত হন। স্নেহময়ের স্কুলের পড়াশোনা ঢাকার কিশোরীলাল জুবিলি স্কুলে। এখানে তার সহপাঠী ছিলেন  মেঘনাদ সাহা। ১৯০৭ খ্রিস্টাব্দে এন্ট্রান্স পাশের পর ভর্তি হন ঢাকা কলেজে। এখান থেকে আই.এসসি এবং পদার্থবিদ্যায় অনার্স নিয়ে বি.এসসি পাশ করে ভর্তি হন কলকাতার প্রেসিডেন্সি কলেজে। এখানে প্রখ্যাত বিজ্ঞানী  সত্যেন্দ্রনাথ বসু মেঘনাদ সাহা নিখিলরঞ্জন সেন প্রমুখেরা তার সহপাঠী ছিলেন।  ১৯১৫ খ্রিস্টাব্দে তিনি কলকাতা বিশ্ববিদ্যালয় থেকে প্রথম শ্রেণীতে দ্বিতীয় হয়ে  এম.এসসি পাশ করেন।

কর্মজীবন
স্নেহময় এম.এসসি পাশের পর ভাগলপুরের তেজনারায়ণ  জুবিলি কলেজে দু-বৎসর এবং পাটনা কলেজে এক বছর অধ্যাপনা করেন। অতিরিক্ত সময়ের গবেষণা করে তিনি   কলকাতা বিশ্ববিদ্যালয়ের    স্যার টিএন পালিত  রিসার্চ ফেলোশিপ অর্জন করে   ১৯১৯ খ্রিস্টাব্দে উচ্চ গবেষণার্থে  রয়েল কলেজ অফ সায়েন্সে যোগ দেন। ১৯২০ খ্রিস্টাব্দে লন্ডনের ইম্পিরিয়াল কলেজ অব সায়েন্সের ডিপ্লোমা লাভ করেন  এবং ১৯২১ খ্রিস্টাব্দে কলকাতা বিশ্ববিদ্যালয় থেকে প্রেমচাঁদ-রায়চাঁদ বৃত্তি লাভ করেন। ১৯২২ খ্রিস্টাব্দে লন্ডন বিশ্ববিদ্যালয় থেকে ডি.এসসি ডিগ্রি লাভ করেন। দেশে ফিরে তিনি প্রেসিডেন্সি কলেজে যোগ দিয়ে ক্রমে কলেজের পদার্থবিদ বিভাগের  প্রধান হন। ১৯৪০ খ্রিস্টাব্দে তিনি  রাজশাহী কলেজের অধ্যক্ষ পদে নিযুক্ত হন। এখানে তিনি ইন্ডাস্ট্রিয়াল রিসার্চ প্রোগ্রামে কাজ করেছেন। তার রচিত 'ইনভেস্টিগেশন অন দি কম্পোজিশন অফ প্রিন্টিং-মেটাল অ্যালায়েস' নিবন্ধটি বিশেষ উল্লেখযোগ্য। ১৯৪৫ খ্রিস্টাব্দে তিনি রাজশাহী কলেজ থেকে কলকাতায় ফিরে আসেন। ১৯৪৭ খ্রিস্টাব্দের জানুয়ারি মাসে তিনি পাবলিক ইন্সট্রাকশনের ডিরেক্টরের পদ  লাভ করেন। ১৯৪৯ খ্রিস্টাব্দে অবসরের পর তিনি  কলকাতা বিশ্ববিদ্যালয়ের রেজিস্ট্রারের পদে যোগ দেন।

অলঙ্কৃত পদসমূহ
কর্মজীবনে স্নেহময় দত্ত  বহু সম্মান লাভ করেন। তিনি বহু বছর  ভারতীয় বিজ্ঞান কংগ্রেস সংস্থার বিভিন্ন পদে আসীন ছিলেন।  তার উল্লেখযোগ্য সাম্মানিক পদসমূহ হল -

 ১৯৩৪ - প্রতিষ্ঠাতা ফেলো - ইন্ডিয়ান ফিজিক্যাল সোসাইটি, কলকাতা 
 ১৯৩৫ - প্রতিষ্ঠাতা ফেলো - ভারতীয় জাতীয় বিজ্ঞান একাডেমী, নতুন দিল্লি

পারিবারিক জীবন

স্নেহময় দত্ত ১৯২৫ খ্রিস্টাব্দে  পশ্চিমবঙ্গ সরকারের সাবেক মুখ্যমন্ত্রী  জ্যোতি বসুর জ্যেষ্ঠা ভগিনী সুধা বসুকে বিবাহ করেন। তাদের তিন সন্তানের মধ্যে জ্যেষ্ঠ পুত্র অজিত দত্ত রসায়নবিদ, কনিষ্ঠ পুত্র অমল দত্ত অর্থনীতি নিয়ে পড়াশোনা করে পরে কলকাতা হাইকোর্টের ব্যারিস্টার হন।

মৃত্যু
কলকাতা বিশ্ববিদ্যালয়ের রেজিস্ট্রার হিসাবে কাজ করার সময়, দত্তের জিহ্বায় আলসার ধরা পড়ে। ডাক্তার এটিকে ম্যালিগন্যান্ট টিউমার হিসাবে নির্ণয় করেন। দত্ত কলকাতা এবং যুক্তরাজ্যে রেডিয়েশন থেরাপির চিকিৎসা গ্রহণ করেন কিন্তু কোনও লাভ হয়নি। ১৯৫৫ সালের ১৬ মে তিনি মৃত্যুবরণ করেন।

তথ্যসূত্র

১৮৯৪-এ জন্ম
পূর্ববঙ্গে জন্ম
১৯৫৫-এ মৃত্যু
ঢাকা জেলার ব্যক্তি
কলকাতা প্রেসিডেন্সি কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
বাঙালি পদার্থবিদ
ইন্ডিয়ান ফিজিক্যাল সোসাইটি

ইন্ডিয়ান ফিজিক্যাল সোসাইটি হল ভারতের পদার্থবিদদের এক পেশাগত সংগঠন। এটি ১৯৩৪ খ্রিস্টাব্দে ভারতীয় পদার্থবিজ্ঞানী মেঘনাদ সাহা কর্তৃক আনুষ্ঠানিকভাবে  কলকাতায় প্রতিষ্ঠিত হয়েছিল ।  সংগঠনটির উদ্দেশ্য হল - বিজ্ঞানের অগ্রগতি প্রচার করা বিশেষ করে ভারতে পদার্থবিজ্ঞানের  বিশুদ্ধ ও ফলিত উভয় শাখার প্রয়োজনীয় ও উপযোগী বিষয়বস্তু, গবেষণার বিষয়, বই, জার্নাল, কার্যধারাসহ পত্রাদি প্রকাশ করা, সেমিনার বা সম্মেলন করা, তরুণ বিজ্ঞানীদের উৎসাহিত করা, সরকারী সংস্থাগুলিকে পরামর্শ প্রদান এবং বৈজ্ঞানিক গবেষণার উন্নতির জন্য তহবিল, অনুদান এবং এন্ডোয়মেন্টগুলি সুরক্ষিত রাখা  এবং সুষ্ট পরিচালনা করা।

সংগঠনটির সদর দপ্তর কলকাতার যাদবপুরের  ইন্ডিয়ান অ্যাসোসিয়েশন ফর দ্য কালটিভেশন অব সায়েন্সে অবস্থিত।

তথ্যসূত্র 

পদার্থবিজ্ঞান সংস্থা
পদার্থবিজ্ঞান সমিতি
১৯৩৪-এ কলকাতায় প্রতিষ্ঠিত
১৯৩৪-এ ভারতে প্রতিষ্ঠিত
ভারত ভিত্তিক বৈজ্ঞানিক সংগঠন
ইলীশাবেৎ

ইলীশাবেৎ ( বা , ʾĔlîšāḇaʿ; ; ) ছিলেন সাধু লূক লিখিত সুসমাচার অনুসারে বাপ্তিস্মদাতা যোহনের মা এবং সখরিয়ের স্ত্রী। যখন তিনি যোহনকে জন্ম দেন তখন স্বাভাবিক সন্তান জন্মদানের বছর পেরিয়ে গিয়েছিলেন।

বাইবেলীয় আখ্যান 

ম্যাথিউ হেনরির মন্তব্য করেন, "মরিয়ম জানতেন যে ইলীশাবেৎ গর্ভবতী ছিলেন৷"

তথ্যসূত্র

বহিঃসংযোগ 

 Stained glass depiction of Elizabeth and Zachary, Cathédrale Saint-Etienne de Bourges

ইসলাম ও নারী
খ্রিস্টপূর্ব ১ম শতাব্দীতে জন্ম
১ম শতাব্দীতে মৃত্যু
খ্রিস্টপূর্ব ১ম শতাব্দীর নারী
১ম শতাব্দীর খ্রিস্টান নারী সাধু
যিশুর পরিবার
লুকের গসপেল
নিউ টেস্টামেন্টের নবী
রোমান-যুগের ইহুদি
পবিত্র ভূমির সাধু
নিউ টেস্টামেন্টের খ্রিস্টান সাধু
নিউ টেস্টামেন্টের নারী
খ্রিস্টপূর্ব ১ম শতাব্দীর খ্রিস্টান সাধু
লূকের সুসমাচার
যিহূদীয় ব্যক্তি
কুমেরু অঞ্চল

কুমেরু অঞ্চল (, বা, , যুক্তরাষ্ট্রীয় ইংরেজিতে: , বা, ; সাধারণভাবে : ) হলো পৃথিবীর একটি মেরু অঞ্চল, যা দক্ষিণ মেরুর আশেপাশের এলাকা নিয়ে গঠিত এবং উত্তর মেরুর চারপাশের এলাকা নিয়ে গঠিত সুমেরু অঞ্চলের ঠিক বিপরীতে যার অবস্থান। কুমেরু অঞ্চলটি অ্যান্টার্কটিক পাতে অবস্থিত অ্যান্টার্কটিকা মহাদেশ, কেরোগলেন মালভূমি এবং অন্যান্য দ্বীপ অঞ্চলগুলি নিয়ে, বা, কুমেরু বৃত্তের দক্ষিণের অংশ নিয়ে গঠিত।

বাস্তুশাস্ত্র

অ্যান্টার্কটিকা 

কমপক্ষে বছরের কিছু সময় ধরে অ্যান্টার্কটিকায় বিভিন্ন ধরনের প্রাণী বাস করে, যার মধ্যে রয়েছে:

 সীল,
 পেঙ্গুইন,
 দক্ষিণ জর্জিয় পিপিটস,
 অ্যালবাট্রোসেস,
 তিমি,
 অ্যান্টার্কটিক আইসফিশ,
 অ্যান্টার্কটিক টুথফিশ,
 স্কুইড,
 অ্যান্টার্কটিক ক্রিল।

আরও দেখুন 
 কুমেরু বৃত্ত
 অ্যান্টার্কটিকার বরফাচ্ছাদন
 অ্যান্টার্কটিকার ইতিহাস

টীকা

তথ্যসূত্র

অধিক পঠন

বহিঃসংযোগ  
 British Services Antarctic Expedition 2012 
 Committee for Environmental Protection of Antarctica 
 Secretariat of the Antarctic Treaty
 CCAMLR Commission
 Antarctic Heritage Trusts
 International Association of Antarctica Tour Operators
 Map of the Antarctic Convergence
 The South Atlantic and Subantarctic Islands
 Ushuaia is the most popular gateway to Antarctica

কুমেরু অঞ্চল
অ্যান্টার্কটিকার ভূগোল
হাবিবুর রহমান আকন

হাবিবুর রহমান আকন (জন্ম: ১ আগস্ট ১৯৪৬) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের হিসাববিজ্ঞান বিভাগের অবসরপ্রাপ্ত অধ্যাপক এবং চাঁপাইনবাবগঞ্জে অবস্থিত বাংলাদেশের প্রথম বেসরকারি কৃষি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশ এর সাবেক উপাচার্য।

জন্ম
তিনি ১৯৪৬ সালের ১ আগস্ট পিরোজপুরের সদর উপজেলায় জন্মগ্রহণ করেন।

শিক্ষাজীবন
হাবিবুর রহমান আকন খুলনার আযম খান কমার্স কলেজ থেকে বি.কম (সম্মান) এবং রাজশাহী বিশ্ববিদ্যালয়ের হিসাববিজ্ঞান বিভাগ থেকে এম.কম ডিগ্রি অর্জন করেন। তিনি আমেরিকার জর্জ ওয়াশিংটন বিশ্ববিদ্যালয় থেকে ‘রিসার্চ মেথডলজি এন্ড কম্পিউটার স্কিলস’ এর উপর অধিকতর প্রশিক্ষণ লাভ করেন।

কর্মজীবন
হাবিবুর রহমান ১৯৭২ সালে রাজশাহী বিশ্ববিদ্যালয়ের হিসাববিজ্ঞান বিভাগে প্রভাষক হিসেবে যোগ দেন এবং একই বিভাগ থেকে ২০১৩ সালে অধ্যাপক হিসেবে অবসর গ্রহণ করেন।

কর্মজীবনে অধ্যাপনার পাশাপাশি তিনি রাজশাহী বিশ্ববিদ্যালয়ের সিন্ডিকেট ও ফাইন্যান্স কমিটির সদস্য, ব্যবসায় শিক্ষা অনুষদের ডিন, শহীদ শামসুজ্জোহা হলের প্রাধ্যক্ষ, হিসাববিজ্ঞান বিভাগের সভাপতি এবং  দুইটি হলের আবাসিক শিক্ষকসহ বিভিন্ন গুরুত্বপূর্ণ দায়িত্ব পালন করেন। এছাড়া তিনি ইসলামী বিশ্ববিদ্যালয়, বাংলাদেশ এর ফাইন্যান্স কমিটির সদস্য হিসেবেও দায়িত্ব পালন করেন।

হাবিবুর রহমান আকন চাঁপাইনবাবগঞ্জে অবস্থিত বাংলাদেশের প্রথম বেসরকারি কৃষি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশ এর সাবেক উপাচার্য।

প্রকাশনা
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

তথ্যসূত্র

১৯৪৬-এ জন্ম
বাংলাদেশী শিক্ষাবিদ
পিরোজপুর জেলার ব্যক্তি
রাজশাহী বিশ্ববিদ্যালয়ের শিক্ষক
রাজশাহী বিশ্ববিদ্যালয়ের প্রাক্তন শিক্ষার্থী
আযম খান সরকারি কমার্স কলেজের প্রাক্তন শিক্ষার্থী
এক্সিম ব্যাংক কৃষি বিশ্ববিদ্যালয় বাংলাদেশের উপাচার্য
খুচরা ব্যাংকিং

খুচরা ব্যাংকিং () (ভোক্তা ব্যাংকিং বা ব্যক্তিগত ব্যাংকিং নামেও পরিচিত) বলতে কোন ব্যাংক কর্তৃক কোম্পানি, কর্পোরেশন বা অন্যান্য ব্যাংক ব্যতীত শুধুমাত্র সাধারণ জনগণকে প্রদত্ত ব্যাংকিং পরিষেবাসমুহকে বুঝায়। কোম্পানি, কর্পোরেশন ব্যাংক ও অন্যান্য প্রতিষ্ঠানকে প্রদত্ত ব্যাংকিং সেবাকে সচরাচর পাইকারি ব্যাংকিং হিসাবে বর্ণনা করা হয়। সঞ্চয়ী হিসাব এবং চলতি হিসাব, বন্ধকী ঋণ, ব্যক্তিগত ঋণ, ডেবিট কার্ড এবং ক্রেডিট কার্ড ইত্যাদি হচ্ছে খুচরা ব্যাংকিং-এর উদাহরণ। খুচরা ব্যাংকিং বিনিয়োগ ব্যাংকিং বা বাণিজ্যিক ব্যাংকিং থেকে আলাদা। খুচরা ব্যাংকিং একটি পৃথক ব্যাংক বা ব্যাংকের একটি আলাদা বিভাগকেও বুঝাতে পারে। অর্থাৎ, একটি বাণিজ্যিক বা বিনিয়োগ ব্যাংকের আলাদা একটি বিভাগ খুচরা ব্যাংকিং সেবা দিতে পারে।

মার্কিন যুক্তরাষ্ট্রে বাণিজ্যিক ব্যাংক শব্দটি একটি সাধারণ ব্যাংকের জন্য ব্যবহৃত হয় যাতে এটি একটি বিনিয়োগ ব্যাংক থেকে আলাদা হয়। মহামন্দার পরে গ্লাস-স্টিগল আইন সাধারণ ব্যাংকগুলিকে স্বাভাবিক ব্যাংকিং কার্যক্রম পরিচালনার জন্য সীমাবদ্ধ করে দেয় এবং বিনিয়োগ ব্যাংকগুলির কার্যক্রম শুধুমাত্র পুঁজিবাজারের মধ্যে সীমাবদ্ধ করে দেয়। পরবর্তীতে, ১৯৯০ সালে এই সীমাবদ্ধতা বাতিল করা হয়।

খুচরা ব্যাংকিং পণ্য ও পরিষেবাসমূহ 

সাধারণত বিভিন্ন দেশের ব্যাংকসমূহ নিন্মক্ত খুচরা ব্যাংকিং পরিষেবাগুলি প্রদান করে:

 লেনদেন হিসাব
 চেকিং হিসাব ( আমেরিকান ইংরেজি )
 চলতি হিসাব ( ব্রিটিশ ইংরেজি )
 সঞ্চয়ী হিসাব
 ডেবিট কার্ড
 এটিএম কার্ড
 ক্রেডিট কার্ড
 ভ্রমণকারীর চেক
 বন্ধকী ঋণ
 বাড়ি নির্মাণ ঋণ
 ব্যক্তিগত ঋণ
 আমানত/মেয়াদি আমানতের সার্টিফিকেট

মার্কিন যুক্তরাষ্ট্রসহ আরও কিছু দেশে খুচরা ব্যাংকিং পরিষেবার সাথে আরও বিশেষায়িত সুবিধা দিয়ে থাকে, যেমন:
 সুইপ অ্যাকাউন্ট
 অর্থ বাজারের হিসাব
 ব্যক্তিগত অবসর অ্যাকাউন্ট (আইআরএ)

আরও দেখুন 

 ব্যাংক
 শাখা (ব্যাংকিং)

তথ্যসূত্র 

 Tiwari, Rajnish and Buse, Stephan (2006): The German Banking Sector: Competition, Consolidation and Contentment, Hamburg University of Technology (TU Hamburg-Harburg)
 Brunner, A., Decressin, J. / Hardy, D. / Kudela, B. (2004): Germanys Three-Pillar Banking System – Cross-Country Perspectives in Europe, Occasional Paper, International Monetary Fund, Washington DC 2004.

ব্যাংকিং
ব্যাংকিং পরিভাষা
স্কটল্যান্ডীয় উদ্ভাবন
সানজিদা প্রীতি

সানজিদা প্রীতি একজন বাংলাদেশী অভিনেত্রী, মডেল, নৃত্যশিল্পী, মেক-আপ শিল্পী এবং সেট ডিজাইনার। তিনি বাংলাদেশের ঢাকায় জন্মগ্রহণ করেন।

ব্যক্তিগত জীবন
পাঁচ ভাইবোনের মধ্যে প্রীতি সবার ছোট। তিনি ২০১৪ সালে জিবরানকে বিয়ে করেন। তিনি চলচ্চিত্র নায়ক নাঈমের চাচাতো ভাই।

চলচ্চিত্র জীবন
প্রীতি থিয়েটারের মাধ্যমে তার অভিনয় জীবন শুরু করেন এবং পরবর্তীতে স্পর্শের বাইরে, কাছের মানুষ, পুতুলের ঘর, পৌষ ফাগুনের পালা এবং টেলিভিশনে নীল উষ্ণোতাই কাঁদি, এবং বনোলতা সেন, দৃষ্টি দান প্রভৃতি একক নাটকে অভিনয় করেন। তিনি প্রাচ্যনাট নাটক থিয়েটার গ্রুপের একজন অভিনেতা এবং কণ্যা, পুনর্জন্ম, ইত্যাদিতে অভিনয় করেছেন।

কর্ম

নাটক সিরিয়াল
 স্পর্শের বাইরে
 কাছের মানুষ
 পুতুলের ঘর
 পৌষ ফাগুনের পাল
 বাবুর্চিয়ানা (২০১৮)
 আয়নাবাজি অরিজিনাল সিরিজ (২০১৭)
 রুপ
 ডুগডুগি
 বৃহস্পতি তুঙ্গে
 সায়ংকাল

একক নাটক 
 ভালোবাসি তাই ভালোবেসে যায়
 নীল উষ্ণোতাই কাঁদি
 এবং বনোলতা সেন
 দৃষ্টি দান
 বাকবাকুম ভালোবাসা
 বদলে যাওয়ার গল্প
 ব্যালকনি
 জলমানব
 কলমিলতা
 কালার ফুল (২০১৭)
 হ্যাপিনেস (২০১৭)
 বধু মিছে রাগ করোনা (২০১৮)
 সার্ফেস (২০২০)
 আছড় (২০১৮)
 জাহানার এর একটি ভাই ছিল
 অন্য সকাল
 গোলমাল
 পাতকি
 খোলসবন্দী
 আগুনের মেয়ে
 অসুখের নাম ভালোবাসা (২০২১)

চলচ্চিত্র

ওয়েব ধারাবাহিক 
 তাকদীর

তথ্যসূত্র 

ঢাকার ব্যক্তি
জীবিত ব্যক্তি
বাংলাদেশী অভিনেত্রী
নর্থ সাউথ বিশ্ববিদ্যালয়ের প্রাক্তন শিক্ষার্থী
বাংলাদেশী মডেল
বাংলাদেশী টেলিভিশন অভিনেত্রী
২১শ শতাব্দীর বাংলাদেশী অভিনেত্রী
খাইবার পাখতুনখোয়ার গভর্নর

খাইবার পাখতুনখোয়ার গভর্নর হলেন পাকিস্তানের খাইবার পাখতুনখোয়া (পূর্বে উত্তর-পশ্চিম সীমান্ত প্রদেশ)-এর প্রাদেশিক সরকারের প্রদেশ প্রধান। যদিও গভর্নর কাগজে প্রদেশের প্রধান, এটি মূলত একটি আনুষ্ঠানিক অবস্থান; এবং প্রধান ক্ষমতা খাইবার পাখতুনখোয়ার মুখ্যমন্ত্রী এবং খাইবার পাখতুনখোয়ার মুখ্য সচিবের হাতে।

যাইহোক, পাকিস্তানের ইতিহাস জুড়ে, প্রাদেশিক গভর্নরদের ক্ষমতা ব্যাপকভাবে বৃদ্ধি পায়, যখন প্রাদেশিক পরিষদগুলি ভেঙে দেওয়া হয় এবং প্রশাসনিক ভূমিকা গভর্নরদের সরাসরি নিয়ন্ত্রণে আসে, যেমন ১৯৫৮-১৯৭২ এবং ১৯৭৭-১৯৮৫ সালে সামরিক আইনের ক্ষেত্রে, এবং ১৯৯৯-২০০২ এর গভর্নরের শাসন। খাইবার পাখতুনখোয়ার ক্ষেত্রে, ১৯৭৫ এবং ১৯৯৪ সালে দুটি সরাসরি গভর্নর শাসন ছিল, যখন সেই সময়ের প্রাদেশিক মুখ্যমন্ত্রীদের অপসারণ করা হয়েছিল এবং পরিষদগুলি ভেঙে দেওয়া হয়েছিল।

গভর্নরদের তালিকা

আরো দেখুন 
 খাইবার পাখতুনখোয়ার মুখ্যমন্ত্রী
 খাইবার পাখতুনখোয়ার সরকার
 খাইবার পাখতুনখোয়ার প্রাদেশিক পরিষদ
 পাকিস্তানের গভর্নরদের তালিকা
 পাকিস্তানের মুখ্যমন্ত্রীদের তালিকা

তথ্যসূত্র

বহিঃসংযোগ
খাইবার পাখতুনখোয়া সরকারের অফিসিয়াল ওয়েবসাইট

পাকিস্তানের প্রাদেশিক গভর্নর
পাকিস্তানের প্রদেশের গভর্নর
তারকানা বালক

তারকানা বালক (যা নারিওকোতোমি বালক নামেও পরিচিত), হচ্ছে কেএনএম-ডব্লিউটি ১৫০০০ জীবাশ্মকে দেয়া একটি নাম। এটি হোমো এরগ্যাস্টার প্রজাতির একজন কিশোরের প্রায় সম্পূর্ণ কঙ্কাল, যিনি ১.৫ থেকে ১.৬ মিলিয়ন বছর আগে পৃথিবীতে বেঁচে ছিলেন। এই নমুনাটি এ পর্যন্ত পাওয়া প্রাচীন মানবের সবচেয়ে পূর্ণাঙ্গ কঙ্কাল। ১৯৮৪ সালে কামোয়া কিমিউ কেনিয়ার তারকানা হ্রদের কাছে নারিওকোতোমি নদীর তীরে এই জীবাশ্মটি আবিষ্কার করেন।

ধারণা করা হয়, কঙ্কালটির বয়স ৭ থেকে ১১ বছরের মধ্যে।

অঙ্গসংস্থান 
কঙ্কালটিতে মোট ১০৮টি হাড় রয়েছে, যা এ পর্যন্ত খুঁজে পাওয়া সবচেয়ে পূর্ণাঙ্গ প্রাচীন মানবের জীবাশ্ম। মারা যাওয়ার সময় কিশোরটির উচ্চতা ১.৬ মিটার (৫ ফুট ৩ ইঞ্চি) এবং ওজন ৪৮ কেজি (১০৬ পাউন্ড) ছিল।

রোগ 
তারকানা বালকের জন্মগত ত্রুটি ছিল বলে সন্দেহ করা হয়। সে ছিল বামন অথবা তার মেরুদণ্ড বাঁকা ছিল।

তথ্যসূত্র 

হোমো এরগ্যাস্টার জীবাশ্ম
১৯৮৪-এর প্রত্নতাত্ত্বিক আবিষ্কার
দ্য রিটার্ন অব দ্য পিঙ্ক প্যান্থার

দ্য রিটার্ন অব দ্য পিঙ্ক প্যান্থার () ব্লেক এডওয়ার্ডস পরিচালিত ১৯৭৫ সালের মার্কিন হাস্যরসাত্মক চলচ্চিত্র এবং দ্য পিঙ্ক প্যান্থার চলচ্চিত্র ধারাবাহিকের চতুর্থ কিস্তি। এতে শ্রেষ্ঠাংশে অভিনয় করেন পিটার সেলার্স, যিনি আ শট ইন দ্য ডার্ক (১৯৬৪)-এ অভিনয়ের পর ইনস্পেক্টর ক্লুজো (১৯৬৮) চলচ্চিত্রের কাজ ফিরিয়ে দেওয়ার পর আবার ইনস্পেক্টর ক্লুজো চরিত্রে কাজের জন্য প্রত্যাবর্তন করেন। হের্বের্ত লোম তার আ শট ইন দ্য ডার্ক-এর প্রধান ইনস্পেক্টর চার্লস ড্রাইফাস চরিত্রে প্রত্যাবর্তন করেন এবং এরপর বাকি চলচ্চিত্রগুলোতে নিয়মিত ছিলেন। কুখ্যাত ফ্যান্টম স্যার চার্লস লিটন চরিত্রে অভিনয় করেন ক্রিস্টোফার প্লামার, এই চরিত্রে দ্য পিঙ্ক প্যান্থার (১৯৬৩) চলচ্চিত্রে অভিনয় করেছিলেন ডেভিড নিভন। "পিঙ্ক প্যান্থার" হীরকখণ্ডটি পুনরায় গল্পের কেন্দ্রীয় ভূমিকায় অবস্থান করে।

চলচ্চিত্রটি ১৯৭৫ সালের ২১শে মে মুক্তি পায়। এটি ব্যবসাসফল হয় এবং পূর্ববর্তী কাজে অসফল হওয়ার পর পুনরায় সেই সুপ্ত ধারাবাহিককে এবং পাশাপাশি সেলার্সের কর্মজীবনকে পুনরুজ্জীবিত করে। চলচ্চিত্রটি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কারসহ তিনটি বিভাগে গোল্ডেন গ্লোব পুরস্কারের মনোনয়ন এবং একটি গ্র্যামি পুরস্কারের মনোনয়ন লাভ করে।

অভিনয়শিল্পীদল
 পিটার সেলার্স - ইনস্পেক্টর জাক ক্লুজো
 ক্রিস্টোফার প্লামার - স্যার চার্লস লিটন
 ক্যাথরিন শেল - লেডি ক্লাউদিন লিটন
 হের্বের্ত লোম - চিফ ইনস্পেক্টর চার্লস ড্রাইফাস
 বার্ট কোউক - ক্যাটো ফং
 পিটার আর্ন - কর্নেল শার্কি
 পিটার জেফ্রি - জেনারেল ওয়াডাফি
 গ্রেগোয়ার আসলান - লুগাশ পুলিশের প্রধান
 ডেভিড লজ - ম্যাক
 গ্রাহাম শার্ক - পেপি
 এরিক পোলমান - মোটা ব্যক্তি
 অঁদ্রে মারান - ফ্রঁসোয়া
 ভিক্তর স্পিনেত্তি - হোটেলের কনসিয়েরজ
 জন ব্লুথাল - অন্ধ ভিক্ষুক
 মাইক গ্র্যাডি - বেল বয়
 পিটার জোন্স - মনোবিদ

মূল্যায়ন

বক্স অফিস
চলচ্চিত্রটি মার্কিন যুক্তরাষ্ট্র ও কানাডায় $৪১.৮ মিলিয়ন এবং বিশ্বব্যাপী $৭৫ মিলিয়ন আয় করে।

সমালোচনামূলক প্রতিক্রিয়া
পর্যালোচনাভিত্তিক ওয়েবসাইট রটেন টম্যাটোসে ১৮টি পর্যালোচনার ভিত্তিতে ৬.৭/১০ গড়ে চলচ্চিত্রটির রেটিং স্কোর ৮৩%। অন্যদিকে, মেটাক্রিটিকে ৬টি সমালোচনার ভিত্তিতে এর মেটাস্কোর ৬১%, যা সাধারণত ইতিবাচক পর্যালোচনা নির্দেশ করে।

পুরস্কার ও মনোনয়ন

তথ্যসূত্র

বহিঃসংযোগ

 
 
 
 
 
 
 

১৯৭৫-এর চলচ্চিত্র
১৯৭৫-এর হাস্যরসাত্মক চলচ্চিত্র
১৯৭০-এর দশকের ডাকাতি চলচ্চিত্র
১৯৭০-এর দশকের পুলিশ হাস্যরসাত্মক চলচ্চিত্র
ব্রিটিশ চলচ্চিত্র
ব্রিটিশ ডাকাতি চলচ্চিত্র
ব্রিটিশ ধারাবাহিক চলচ্চিত্র
মার্কিন চলচ্চিত্র
মার্কিন ডাকাতি চলচ্চিত্র
মার্কিন ধারাবাহিক চলচ্চিত্র
দ্য পিঙ্ক প্যান্থার চলচ্চিত্র
ব্লেক এডওয়ার্ডস পরিচালিত চলচ্চিত্র
হেনরি মানচিনি সুরারোপিত চলচ্চিত্র
আইটিসি এন্টারটেইনমেন্টের চলচ্চিত্র
ইউনাইটেড আর্টিস্ট্‌সের চলচ্চিত্র
এশিয়ার পটভূমিতে চলচ্চিত্র
ফ্রান্সের পটভূমিতে চলচ্চিত্র
সুইজারল্যান্ডের পটভূমিতে চলচ্চিত্র
শেপার্টন স্টুডিওজে ধারণকৃত চলচ্চিত্র
১৯৭০-এর দশকের ব্রিটিশ চলচ্চিত্র
১৯৭০-এর দশকের ইংরেজি ভাষার চলচ্চিত্র
লাইভ অ্যাকশন ও অ্যানিমেশন সহ চলচ্চিত্র
১৯৭০-এর দশকের মার্কিন চলচ্চিত্র
হাফিজুর রহমান ওয়াসিফ দেহলভি

হাফিজুর রহমান ওয়াসিফ দেহলভি (১০ ফেব্রুয়ারি ১৯১০ - ১২ মার্চ ১৯৮৭) ছিলেন একজন ভারতীয় মুসলিম পণ্ডিত, আইনবিদ, সাহিত্য সমালোচক এবং উর্দু ভাষার কবি, যিনি ১৯৫৫ থেকে ১৯৭৯ সাল পর্যন্ত মাদ্রাসা আমিনিয়া ইসলামিয়া আরাবিয়ার অধ্যাপক হিসেবে দায়িত্ব পালন করেছিলেন। তিনি ভারতের স্বাধীনতা আন্দোলনে অংশ নিয়েছিলেন এবং আদাবি ভুল ভুলাইয়ান, উর্দু মাসদার নামা এবং তাযকিরাহ-ই-সাইল-এর মতো গ্রন্থ রচনা করেছিলেন। তিনি তার পিতা কেফায়াতুল্লাহ দেহলভির ধর্মীয় নির্দেশনা হিসেবে কিফায়াত আল-মুফতি নয় খণ্ডে সংকলন করেছিলেন।

জীবনী
হাফিজুর রহমান ওয়াসিফ দেহলভি ১৯১০ সালের ১০ ফেব্রুয়ারি শাহজাহানপুরে জন্মগ্রহণ করেন। তিনি ভারতের বড় মুফতি কেফায়াতুল্লাহ দেহলভির ছোট ছেলে। তিনি তার বাবা কেফায়াতুল্লাহ দেহলভি স, খুদা বখশ এবং আবদুল গফুর আরিফ দেহলভি মতো পণ্ডিতদের কাছে মাদ্রাসা আমিনিয়ায় পড়াশোনা করেন॥ তিনি হামিদ হোসেন ফরিদাবাদি এবং মুন্সী আবদুল গণির কাছে ইসলামী ক্যালিগ্রাফিতে অধ্যয়ন করেন।

ওয়াসিফ ছিলেন একজন ক্যালিগ্রাফার, সাহিত্য সমালোচক, কবি এবং একজন ইসলামী আইনবিদ। ১৫ বছর বয়সে তিনি ফার্সি ভাষায় কবিতা লিখতে শুরু করেন। উর্দুতে তাঁর প্রথম দিকের একটি কবিতা ছিল হাকিম আজমল খান সম্পর্কে মার্সিয়া, যা আল-জমিয়াতের ১৯২৮ সালের ২২ জানুয়ারীর সংস্করণে প্রকাশিত হয়েছিল। তিনি গজল, নাজম, কাসিদা, মুসাদ্দাস এবং উর্দু কবিতার অন্যান্য ধারাগুলিতে লিখেছিলেন। তিনি কবিতায় সাইল দেহলভি এবং নূহ নরভীর ছাত্র ছিলেন। জামিল মেহেদি বলেন, "জিগর মোরাদাবাদির পরে ওয়াসিফই একমাত্র কবি, যিনি ক্যালিগ্রাফির উপর সমান অধিকারী। যদি তিনি কবি না হতেন, তাহলে তিনি একজন মহান ক্যালিগ্রাফার হতেন।"

ওয়াসিফ দিল্লি সরকারের শিক্ষা বিভাগে আরবি ভাষা ও সাহিত্যের শিক্ষক হিসেবে কর্মজীবন শুরু করেন। ১৯৩৬ সালে, তার বাবা তাকে কুতুব খানা রহিমিয়ার ম্যানেজার বানিয়েছিলেন। তিনি ১৯৫৩ সালে মাদ্রাসা আমিনিয়ার উপাধ্যক্ষ নিযুক্ত হন। তিনি ১৯৫৫ সালের সেপ্টেম্বরে অধ্যক্ষ হন এবং ১৯৭৯ সালে পদত্যাগ করেন। ১৯৮৭ সালের ১২ মার্চ দিল্লিতে তিনি মারা যান।

সাহিত্য কার্ম
ওয়াসিফ তার পিতা কেফায়াতুল্লাহ দেহলভি কর্তৃক প্রদত্ত ধর্মীয় নির্দেশনা হিসেবে কিফায়াত আল-মুফতি নয় খণ্ডে সংকলিত করেছেন। পাকিস্তানি ইতিহাসবিদ আবু সালমান শাহজাহানপুরী এটিকে তাঁর প্রধান একাডেমিক, রাজনৈতিক, ধর্মীয় এবং জীবনযাপনের কাজ হিসেবে গণ্য করেছেন। তার অন্যান্য কাজগুলো হলো:

 আদাবা ভুল ভুলাইয়ান: জাবান-ও-কাওয়াইদ ওর উর্দু ইমলা পার তানকিদ
 জামিয়াত-ই-উলামা পার এক তারিখি তাসবিরাহ (জমিয়ত উলামায়ে হিন্দ-এর ইতিহাস এবং এর প্রতিষ্ঠা নিয়ে আলোচনা করা একটি বই)
 সিহ লিসানি মাসদার নামা (উর্দু ক্রিয়াগুলির অভিধান তাদের আরবি এবং ফার্সি সমতুল্য)
 তাজকিরাহ-ই সাইল (সাইল দেহলভির জীবনী)
 উর্দু মাসদার নামা
 জার-ই গুল (কাব্য সংগ্রহ)

আরও দেখুন 
 দেওবন্দি ব্যক্তিত্বের তালিকা

তথ্যসূত্র

গ্রন্থপঞ্জি
 
 

১৯১০-এ জন্ম
১৯৮৭-এ মৃত্যু
ভারতীয় মুফতি
দেওবন্দি ব্যক্তি
ভারতীয় সুন্নি মুসলিম পণ্ডিত
ভারতীয় চারুলিপিকর
হানাফি ফিকহ পণ্ডিত
ভারতের উর্দু কবি
ভারতীয় স্বাধীনতা কর্মী
২০শ শতাব্দীর ভারতীয় মুসলিম
শাহজাহানপুরের ব্যক্তি
খাইবার পাখতুনখোয়া ক্রিকেট দল

খাইবার পাখতুনখোয়া ক্রিকেট দল পাকিস্তানের একটি ঘরোয়া ক্রিকেট দল যা খাইবার পাখতুনখোয়া প্রদেশের প্রতিনিধিত্ব করে। এটি ঘরোয়া প্রথম-শ্রেণী, লিস্ট এ এবং টি-টোয়েন্টি ক্রিকেট টুর্নামেন্ট, যেমন কায়েদ-এ-আজম ট্রফি, পাকিস্তান কাপ এবং জাতীয় টি-টোয়েন্টি কাপ প্রতিযোগিতায় অংশ নেয়।

ইতিহাস 
উত্তর-পশ্চিম সীমান্ত প্রদেশ (NWFP) হিসাবে, দলটি ১৯৩৭ সালে রঞ্জি ট্রফিতে তার উদ্বোধনী মৌসুম খেলেছিল। পাকিস্তানের স্বাধীনতার পর, NWFP ১৯৫৩-৫৪ থেকে ১৯৭৮-৭৯ পর্যন্ত বিক্ষিপ্তভাবে কায়েদে আজম ট্রফি এবং পেন্টাঙ্গুলার কাপ এবং পাকিস্তান কাপে অংশ নিয়েছিল । ২০১০ সালে, প্রদেশের নামকরণ করা হয় "খাইবার পাখতুনখোয়া" এবং সেই অনুযায়ী দলের নাম পরিবর্তন করা হয়। দলটি ১৯৩৮ সাল থেকে পেশোয়ার ক্লাব গ্রাউন্ডকে হোম গ্রাউন্ড হিসেবে ব্যবহার করে যতক্ষণ না এটি ১৯৮৫ সালে আরবাব নিয়াজ স্টেডিয়ামে প্রতিস্থাপিত হয়েছিল।

বর্তমান ফর্ম 
পাকিস্তান ক্রিকেট বোর্ড (পিসিবি) কর্তৃক ৩১ আগস্ট ২০১৯-এ ঘোষিত ঘরোয়া ক্রিকেটের পুনর্গঠনের অংশ হিসেবে প্রবর্তিত ছয়টি দলের মধ্যে একটি নতুন খাইবার পাখতুনখোয়া দল ছিল।

বর্তমান স্কোয়াড 
আন্তর্জাতিক ক্যাপধারী খেলোয়াড়দের বোল্ড তালিকাভুক্ত করা হয়েছে।

আরো দেখুন 

 বেলুচিস্তান ক্রিকেট দল
 মধ্য পাঞ্জাব ক্রিকেট দল
 উত্তর ক্রিকেট দল
 সিন্ধু ক্রিকেট দল
 দক্ষিণ পাঞ্জাব ক্রিকেট দল

তথ্যসূত্র

বহিঃসংযোগ 

 উত্তর-পশ্চিম সীমান্ত প্রদেশের প্রথম শ্রেণীর ম্যাচ
 খাইবার পাখতুনখোয়া প্রথম শ্রেণীর ম্যাচ খেলেছে

খাইবার পাখতুনখোয়ার খেলাধুলা
পাকিস্তানের প্রথম-শ্রেণী ক্রিকেট দল
পাকিস্তানের প্রথম-শ্রেণীর ক্রিকেট দল
হাজারা বিশ্ববিদ্যালয়

হাজারা বিশ্ববিদ্যালয় (হাবি) (    ) একটি বিশ্ববিদ্যালয়, যা গান্ধার এবং অশোকের প্রাচীন সভ্যতার মোড়ে অবস্থিত এবং পাকিস্তানের খাইবার পাখতুনখোয়ার মনসেহরার উপকণ্ঠে সিল্ক রুট মুখোমুখি, যা উপমহাদেশ, চীন এবং মধ্য এশিয়ার মধ্যে প্রাচীন সংযোগ ছিল। বিশ্ববিদ্যালয়টি ২০০১ সালে প্রতিষ্ঠিত হয়েছিল। এইচইসি র‍্যাঙ্কিং হিসাবে, ২০১৫ সালে এটি জাতীয়ভাবে ২৮ নম্বরে এবং প্রাদেশিক পর্যায়ে ৭ নম্বরে ছিল।

উপ ক্যাম্পাস 
বর্তমানে হাজারা বিশ্ববিদ্যালয়ের নিম্নোক্ত উপ-ক্যাম্পাস রয়েছে;

 হাজারা বিশ্ববিদ্যালয় গার্ডেন ক্যাম্পাস, ধোডিয়াল মনসেহরা (প্রধান ক্যাম্পাস)
 হাজারা বিশ্ববিদ্যালয় ক্যাম্পাস, বটগ্রাম
 হাজারা বিশ্ববিদ্যালয় ক্যাম্পাস, ওঘি
 হাজারা বিশ্ববিদ্যালয় ক্যাম্পাস, দরবন্দ
 হাজারা বিশ্ববিদ্যালয় ক্যাম্পাস, লাসান নবাব সাহেব
 হাজারা বিশ্ববিদ্যালয় ক্যাম্পাস, ম্যাসাচুসেটস

পূর্বে নিম্নলিখিত বিশ্ববিদ্যালয়গুলিও হাজারা বিশ্ববিদ্যালয়ের উপ-ক্যাম্পাস হিসাবে ছিল;

 অ্যাবোটাবাদ বিজ্ঞান ও প্রযুক্তি বিশ্ববিদ্যালয় (হাজারা বিশ্ববিদ্যালয় হাভেলিয়ান ক্যাম্পাস, অ্যাবোটাবাদ)
 হরিপুর বিশ্ববিদ্যালয় (হাজারা বিশ্ববিদ্যালয় হরিপুর ক্যাম্পাস)

অনুষদ এবং বিভাগ

কলা অনুষদ 

 শিক্ষা বিভাগ
 ইংরেজি ভাষা ও সাহিত্য বিভাগ
 যোগাযোগ ও মিডিয়া স্টাডিজ বিভাগ
 প্রত্নতত্ত্ব বিভাগ 
 পর্যটন ও আতিথেয়তা বিভাগ
 ইসলামী ও ধর্মীয় অধ্যয়ন বিভাগ
 মনোবিজ্ঞান বিভাগ
 শিল্প ও নকশা বিভাগ
 অর্থনীতি বিভাগ
 রাষ্ট্রবিজ্ঞান বিভাগ
 সংরক্ষণ অধ্যয়ন বিভাগ
 স্থাপত্য বিভাগ
 সমাজবিজ্ঞান বিভাগ
 উর্দু বিভাগ
 পাকিস্তান স্টাডিজ বিভাগ

স্বাস্থ্য বিজ্ঞান অনুষদ 

 জৈব রসায়ন বিভাগ
 মাইক্রোবায়োলজি বিভাগ

আইন ও প্রশাসনিক বিজ্ঞান অনুষদ 

 আইন বিভাগ
 ব্যবস্থাপনা বিজ্ঞান বিভাগ
 জনপ্রশাসন বিভাগ

বিজ্ঞান অনুষদ 

 কৃষি বিভাগ
 উদ্ভিদবিজ্ঞান বিভাগ
 জেনেটিক্স বিভাগ
 তথ্য প্রযুক্তি বিভাগ
 টেলিযোগাযোগ বিভাগ
 গণিত বিভাগ
 পদার্থবিজ্ঞান বিভাগ
 রসায়ন বিভাগ
 প্রাণিবিদ্যা বিভাগ
 পরিসংখ্যান বিভাগ
 বায়োইনফরম্যাটিক্স বিভাগ
 সেন্টার ফর হিউম্যান জেনেটিক্স

পদার্থবিদ্যা অধ্যাপনা কর্মী বিভাগ 

 ড. কিশোর সুলতানা
 ড. সালেহ মুহাম্মদ
 ড. মুহাম্মদ ফারুক
 ড. মুহাম্মদ ইকরাম সাফি
 ড. শাহিদ মাহমুদ
 ড. নাজাম উল হাসান
 ড. জেহান আকবর
 ড. মুহাম্মদ তৌসিফ
 ড. আরবাব এম তৌফিক
 ড. জেহান আকবর
 সুনীলা আরিফ
 ড. মুহাম্মদ হানিফ
 জনাব তারিক মাহমুদ
 ড. মুহাম্মদ আবরার
 ড. আসগর আলী

আরো দেখুন 

 হরিপুর বিশ্ববিদ্যালয়
 অ্যাবোটাবাদ বিজ্ঞান ও প্রযুক্তি বিশ্ববিদ্যালয়
 সরকারি স্নাতকোত্তর কলেজ, মানসেরা
 সরকারি স্নাতকোত্তর জাহানজেব কলেজ

তথ্যসূত্র

বহিঃসংযোগ 

 এইচইউ অফিসিয়াল ওয়েবসাইট
১৯৯৭-এ প্রতিষ্ঠিত শিক্ষাপ্রতিষ্ঠান
মনসেহরা জেলা
উইকিউপাত্তে স্থানাঙ্ক আছে
খাইবার পাখতুনখোয়ার সরকারি বিশ্ববিদ্যালয় ও মহাবিদ্যালয়
খাইবার পাখতুনখোয়ার শিক্ষাপ্রতিষ্ঠান
উইকিডাটাতে স্থানাঙ্ক
১৯৯৭-এ পাকিস্তানে প্রতিষ্ঠিত
২০০২-এ প্রতিষ্ঠিত শিক্ষাপ্রতিষ্ঠান
২০০২-এ পাকিস্তানে প্রতিষ্ঠিত
সাইলেন্ট ডিস্কো

সাইলেন্ট ডিস্কো, এমন একটি রীতি অনুষ্ঠান যেখানে মানুষ তারহীন হেডফোনে গান বা সুর শুনে নৃত্য করে।  একটি উচ্চ শব্দের স্পীকার ব্যবহার করার পরিবর্তে, সঙ্গীত একটি রেডিও ট্রান্সমিটারের মাধ্যমে সম্প্রচারিত হয় যার মাধ্যমে অংশগ্রহণকারীদের কানে পরা ওয়্যারলেস হেডফোন রিসিভার দ্বারা গানের অথবা সুরের সংকেত গ্রহণ করে।  যাদের হেডফোন নেই তারা গান শুনতে পায় না ফলে তাদের এই নীরব নৃত্যকে অদ্ভুত মনে হয়।

সাইলেন্ট ডিস্কোর শুরুর দিনগুলিতে, ২০০৫ এর আগে, কেবলমাত্র একটি চ্যানেলের মাধ্যমে গান শোনার জন্য উপলব্ধ ছিল।  সময়ের সাথে সাথে, প্রযুক্তিটি যেখানে দুটি ছিল সেখানে চলে গেল, এবং পরে প্রযুক্তিটি একটি তৃতীয় চ্যানেলের অনুমতি দেয় যে তিনটি পৃথক ডিজে একই সময়ে সম্প্রচার করতে পারে।

মিউজিক ফেস্টিভ্যালে সাইলেন্ট ডিস্কো জনপ্রিয় কারণ এটি উচ্চ আওয়াজের মাধ্যমে শব্দ দূষণ করেনা ; নৃত্যতে অতীতের  মতোই জনসমাবেশে অব্যাহত রাখতে দেয় তবে। অনুরূপ অনুষ্ঠানগুলি হল "মোবাইল ক্লাবিং" ফেস্টিভ্যাল, যেখানে একদল লোক তাদের ব্যক্তিগত সঙ্গীত প্লেয়ারের সঙ্গীতে নাচতে থাকে।

ইতিহাস 
কথাসাহিত্যের একটি প্রাথমিক রেফারেন্স হল অ্যাস্ট্রোবয়ের ১৯৬৭ সালের জাপানি সায়েন্স ফিকশন গল্প 'দ্য সামার অফ ১৯৯৩', যেখানে শিরোনাম চরিত্রটি এমন একটি পার্টিতে উপস্থিত হয় যেখানে সবাই হেডফোন পরিহিত।

বিভিন্ন রীতি
সাইলেন্ট ডিস্কো ভিত্তি করে অনেক গুলো রীতি সৃষ্টি হয়েছে। এগুলো হচ্ছে-
নীরব পার্টি
সাইলেন্ট থিয়েটার,
সাইলেন্ট লাইভ, 
সাইলেন্ট স্ট্রিট শো, 
মোবাইল ক্লাবিং প্রভৃতি।

তথ্যসূত্র

শব্দদূষণ
অনুষ্ঠান
সঙ্গীত-সংক্রান্ত ঘটনা
হেডফোন
আসর
২০০০-এর দশকের ফ্যাড ও প্রবণতা
লোট

লোট (, Lōṭ; , Lṓt; ) ছিলেন হিব্রু বাইবেলের আদিপুস্তক অনুসারে একজন ব্যক্তিত্ব। তার জীবনের উল্লেখযোগ্য ঘটনাগুলোর মধ্যে রয়েছে তার চাচা অব্রামের (অব্রাহাম) সাথে তার যাত্রা; সদোম ও ঘমোরার বিনাশ থেকে তার সদোম ত্যাগ যখন তার স্ত্রী লবণস্তম্ভে পরিণত হন; এবং তার দুই কন্যার চক্রান্তে দ্রাক্ষারসে পানোন্মত্ত হয়ে তাদের সঙ্গে শয়ন।

বংশতালিকা

বাইবেলীয় আখ্যান

ধর্মীয় দৃষ্টিভঙ্গি

আধুনিক দৃষ্টিভঙ্গি

আরও দেখুন

তথ্যসূত্র

গ্রন্থতালিকা

বহিঃসংযোগ 

 Our People: A History of the Jews – Abram and Lot at chabad.org
 
 

আদিপুস্তকের ব্যক্তিত্ব
আব্রাহামের পরিবার